<classify> Asha Bani Dar es Salaam SERIKALI imetumia Sh bilioni 5.9 kununua nakusambaza vifaa maalumu vya kielimu saidizi katika shule za msingi na sekondarizinazopokea wanafunzi wenye mahitaji maalumu nchini. Hayo yamesemwa juzi Dar es Salaam na Katibu Mkuuwa Wizara ya Elimu, Sayansi na Teknolojia, Dk. Leonard Akwilapo wakati waufunguzi wa mafunzo ya siku 10 ya Tehama na teknolojia saidizi kwa wakufunzi nawalimu wenye mahitaji maalumu, wanaofundisha shule za sekondari, ili kuwajengeauwezo wa matumizi ya teknolojia hiyo katika utekelezaji wa majukumu yao. Dk. Akwilapo alivitaja vifaa hivyo kuwa ni pamojana shime sikio kwa wanafunzi wenye baki ya usikivu, mashine za kuandikiamaandishi ya breli na vivunge vyenye fimbo nyeupe kwa wasioona. Aliongeza kuwa katika kipindi cha miaka minne yaRais Dk. John Magufuli, pia Serikali imefanya upanuzi na ukarabati wa Chuo chaUalimu Patandi ili kuongeza udahili wa walimu kutoka 300 na kufikia 450 kwamwaka wa masomo 201920. Pia alisema Serikali imejenga shule ya sekondariya mfano katika chuo hicho, yenye uwezo wa kudahili wanafunzi 640 wenyemahitaji maalumu. Shule hiyo itasaidia wanachuo kufanya mazoezi yakufundisha wanafunzi wenye mahitaji maalumu kwa vitendo na kuwa mahiri katikafani wanazosomea. Mnaweza kuona jitihada ambazo Serikali imekuwaikizifanya. Nitoe wito kwa familia na wadau wa maendeleo kuendelea kuonaumuhimu wa kuchangia juhudi za Serikali katika kuwapatia huduma stahikiwanafunzi wenye mahitaji maalumu ili kuwawezesha kushiriki kikamilifu katikaujifunzaji, alisema Dk. Akwilapo. Aliongeza kuwa ushiriki wa jamii ni muhimu kwanimasuala ya watu wenye ulemavu ni mtambuka, hivyo jitihada za pamojazinahitajika ili kufikia malengo yaliyoainishwa katika miongozo ya kitaifa nakimataifa. Akizungumzia mafunzo ya Tehama na teknolojiasaidizi yanayotolewa na Wizara ya Elimu, Sayansi na Teknolojia, Dk. Akwilapoalisema yanalenga kuwajengea uwezo wakufunzi na walimu wa sekondari wasioona,viziwi na wenye ualbino katika matumizi ya Tehama na teknolojia saidizi ilikuboresha ufundishaji katika vyuo vya ualimu na shule za sekondari nchini. Alisema mafunzo hayo yatawapatia maarifa na stadikuhusu mfumo, vipengele na utendaji kazi wa kompyuta, utumiaji wa programusaidizi za sauti na kukuza maandishi katika kompyuta, kupata stadi za matumiziya mitandao katika kutafuta na kutuma taarifa mbalimbali katika tovuti na baruapepe pamoja na kutumia kikamilifumaudhui ya kielektroniki katika ufundishaji na ujifunzaji. Naye Kaimu Kamishna wa Elimu, PaulinaMkonongo, alisema kufanyika kwa mafunzohayo ni mkakati endelevu wa Serikali kuhakikisha elimu bora inatolewa kwamakundi yote, ikiwamo kuimarisha mafunzo kazini kwa kundi hili maalumu. Awali Kaimu Mkurugenzi Msaidizi wa Elimu Maalumu,Greyson Mlanga, alisema kuwa mafunzo hayo yana jumla ya washiriki 140 wenyemahitaji maalumu, wakiwamo viziwi 37, wasioona na wenye uoni hafifu 103 kutokavyuo vya ualimu vya Serikali na walimu wa shule za sekondari nchini.  <topic>: KITAIFA 